<classify> Mechi hiyo inatarajiwa kuchezwa kesho kwenye Uwanja wa Mandava ambapo wenyeji watakuwa na kibarua kigumu cha kufuta matokeo ya mabao 5-1 waliyofungwa kwenye Uwanja wa Taifa, Dar es Salaam wiki mbili zilizopita.Mkuu wa Idara ya Habari na Mawasiliano wa Yanga, Jerry Muro aliliambia gazeti hili jana kuwa msafara wa wachezaji 18 na viongozi watano utaondoka leo saa nne asubuhi kwa ndege ya kukodi ya serikali.Timu ikifika kule Bulawayo itafikia katika Hoteli ya Rainbow na jioni timu itafanya mazoezi kwenye Uwanja wa Machava ambao ndio tutakaoutumia katika mechi yetu ya Jumamosi kesho, alisema Muro.Wachezaji wanaotarajiwa kuwemo kwenye kikosi cha Yanga ni makipa Ally Mustapha, Deogratius Munishi, mabeki Juma Abdul, Oscar Joshua, Mbuyu Twite, Pato Ngonyani, Rajab Zahir, Kelvin Yondani na nahodha Nadir Haroub.Wengine ni viungo Salum Telela, Saidi Juma, Nizar Khalfan, Simon Msuva, Haruna Niyonzima na washambuliaji ni Mrisho Ngassa, Danny Mrwanda, Amisi Tambwe na Hussein Javu.Muro alisema kwa upande wa benchi la ufundi ni Kocha Mkuu Hans van der Pluijm na msaidizi wake Charles Boniface Mkwasa, Meneja wa timu, Hafidh Saleh, Kocha wa Makipa Juma Pondamali, mtunza vifaa Mahmoud Omar, mchua misuli Jacob Onyango na Daktari wa timu, Juma Sufian.Akizungumzia mechi hiyo, kocha Pluijm alisema ana kazi moja Bulawayo nayo ni kucheza kwa nidhamu na kuibuka na ushindi mnono.Tunakwenda Zimbabwe kuhakikisha haturudii makosa yaliyotokea nyuma, lile lilikuwa funzo kwetu sasa tumerekebisha na tunatarajia matokeo mazuri, alisema kocha huyo raia wa Uholanzi.Yanga ilifikia hatua hiyo baada ya kuiondoa BDF ya Botswana kwa jumla ya mabao 3-2 katika raundi ya awali.  <topic>: MICHEZO 